Այո՛, իհարկե: Հանրօգուտ գործունեությանը բարձր կարևորություն եմ տալիս, քանի որ արված աշխատանքը շահույթ չի հետապնդում, միտված է հասարակության զարգացմանը և դրական փոփոխությունների առաջացմանը: Ասեմ, որ համախոհ ընկերներիս հետ զբաղվում եմ նաև ակումբային գործունեությամբ 2014-ին ստեղծված «Վերիտաս» ակումբի շրջանակներում: Սա երիտասարդական միավորում է, որի նպատակն է երիտասարդական ուժերի համատեղումը կրթության, մասնագիտական զարգացման, գործարար ու անձնային կապեր ստեղծելու, ինչպես նաև հասարակական ու պետական նշանակության խնդիրների շուրջ լուծումներ առաջադրելու և իրականացնելու համար: